Middelsstore, brune sommerfugler med avrundede vinger. Oversiden er ensfarget brun. Undersiden er mørkbrun, ofte med et hvitt tverrbånd eller en rekke av hvite flekker på bakvingen. Det er svært små ytre forskjeller mellom artene og man må gjerne dissekere hannenes kjønnsorganer for å skille dem, i tillegg kan det være betydelig variasjon i ytre utseende innen samme art. Noen arter ser ut til å etterligne ulike andre ringvinger som de lever sammen med, det er ikke klarlagt om noen av disse er giftige.